Tetrasomija 18p

**Tetrasomija 18p** je genetičko stanje koje je uzrokovano prisustvom izohromosoma, koji se sastoji od dvije kopije kratkog kraka hromosoma 18, pored dvije normalne kopije ovog hromosoma. Karakteriziraju je višestruke medicinska i razvojne, zabrinjavajuće promjene.

## Znaci i simptomi 
Tetrasomija 18p uzrokuje širok spektar medicinskih i razvojnih  problema.

### Kongenitalne anomalije 
Srčane anomalije su najčešće kongenitalne malformacije kod osoba sa tetrasomijom 18p. Međutim, ne postoji patognomatska srčana mana povezana sa tim stanjem. *Patent ductus arteriosus* je najčešći nedostatak. Česti su i defekti septuma (defekt septuma komorske pregrade i defekt pretkomorske pregrade, *patent foramina ovalia*. Ostale srčane anomalije uključuju mitralnu regurgitacija zaliska, prolaps mitralnog zaliska, dvokvržični plućni zalistak, hipoplazijskii poprečni luk aorte, regurgitaciju trokvržičnog zaliska, hipertrofiju desne komore i plućnu stenozu.

U muškaraca uobičajen je kriptorhizam. Abnormalni genitalije kod žena nisu uobičajena karakteristika. Bubrežne abnormalnosti zabilježene su kod manjeg broja pacijenata. Prijavljeni su kopitasti bubreg i divertikulumi bešike. Zabilježene su i druge abdominalne malformacije, uključujući pilorusnu stenozu i kile, iako su one prisutne u samo manjini pacijenata.

Ortopedske anomalije se također javljaju relativno često, s displazijama kuka koje su  najčešći ortopedski  problem. Prijavljeni su i krivo i klackavo stopalo.

Mijelomeningokela je još jedna poznata karakteristika povezana sa tetrasomijom 18p.

### Neonatusne komplikacije 
Komplikacije novorođenčadi (osim urođenih anomalija) su česte. U radu objavljenom 2010. godine, 41 od 42 osobe imala je neku vrstu medicinskog problema u prvim danima života, a najčešće su poteškoće s hranjenjem. Poteškoće u disanju i žutica također su relativno česte.

### ENT 
Ponavljajući  *otitis media* je čest, a mnogim je pacijentima bilo potrebno postavljanje PE-cijevi. Mali ušni kanali su također prilično česti, ali ne toliko kao u deleciji 18q–.

### Gastrointestinalne promjene 
Najčešća gastrointestinalna abnormalnost je hronična konstipacija, iako je gastrointestinalni refluks takođe bio česta.

### Endokrini problemi
Nedostatak hormona rasta prisutan je kod oko 20% ljudi sa tetrasomijom 18p.

### Neurologija 
Hipotonija i / ili hipertonija prisutne su kod gotovo svih osoba sa tetrasomijom 18p. Otprilike 25% ima napadne poremećaje.

### Rast 
Uobičajen je nizak rast, s ~ 50% na ili ispod 25. centila i 20% na ili ispod 3. centila. Mikrocefalija prisutna je u oko 40% pacijenata.

### Razvoj 
Svi prijavljeni slučajevi tetrasomije 18p imaju određeni stepen intelektualne invalidnosti. Većina osoba  postiže rezultat u umjerenom opsegu intelektualnih smetnji, prema  standardiziranom testiranju.

## Genetika 
Tetrasomija 18p je uzrokovana prisustvom dodatnog izohromosoma koji se sastoji od dvije kopije p kraka hromosoma 18. Izvješteno je i u nemozaičnom i u mozaičnom stanju. (Izraz "mozaicizam" u ovom kontekstu znači da neke ćelije nose genetičku promjenu, dok druge ne.) U velikoj većini slučajeva, izohromosom je nstso *de novo*. Iako  ima nagađanja da se tetrasomija 18p može pojaviti sa većom učestalošću kod djece starijih majki, nema dovoljno dokaza koji bi potvrdili da je to definitivno slučaj.

## Dijagnoza 
Sumnja na abnormalnost hromosoma obično se javlja zbog prisustva zastoja u razvoju ili urođenih malformacija. Dijagnoza tetrasomije 18p obično se postavlja putem rutinska analiza hromosoma iz uzorka krvi. Dijagnoza se može postaviti i prenatalno iz  horionskih resica ili amniocentezom.

Ozbiljnost tetrasomije 18p je varijabilna. Nekii s mozaicizmom obično su manje pogođeni od onih koji nisu mozaici.

## Upravljanje 
Dosadašnje liječenje tetrasomije 18p je simptomatsko, što znači da je fokus na liječenju znakova i simptoma stanja čim se pojave. Klinički istraživački centar *Chromosome 18* objavio je listu preporučenih izbora i procjena:
* Procena genetike i savetovanje
* Roditeljski hromosomi
* Periodična oftalmološka evaluacija
* Periodična slušna evaluacija
* ORL uputnica za liječenje hroničnog *otitis media*
* Kardiološka evaluacija
* Ultrazvuk bubrega
* Ortopedska evaluacija za upravljanje abnormalnostima stopala
* Monitor za skoliozu i kifozu
* Neurološka procjena napada i abnormalnog mišićnog tonusa
* Gastrointestinalna / nutritivna procjena neuspjeha u napredovanju, gastroezofagealni refluks, zatvor
* Endokerinološka procjena niskog rasta, koja uključuje procjenu nedostatka hormona rasta
* Preporuka za razvojne usluge i terapiju

## Reference
Kategorija:Genetički poremećaji
Kategorija:Geni na hromosomu 18
Kategorija:Hromosomi